ล่อหมัดมาติดกับ กับดักหมัดจากน้ำยาล้างจาน แก้ปัญหาหมัดบุกบ้าน
หาโคมไฟตั้งโต๊ะหรือไฟ LED กลางคืน มาวางไว้ใกล้จานดักหมัด ก่อนนอนก็เปิดไฟทิ้งไว้ เอาให้หลอดไฟอยู่เหนือจานเลย ไฟจะได้ส่องลงจานดักหมัดตรงๆ หมัดจะถูกแสงไฟและความอบอุ่นดึงดูด พอกระโดดเข้าหาไฟก็จะกลายเป็นตกน้ำแทน  จะใช้หลอดไส้หรืออะไรก็ได้ที่แผ่ความร้อนออกมา จะได้ล่อหมัดเข้ามาเยอะๆ โคมไฟต้องแข็งแรงพอที่จะไม่ล้มใส่จานน้ำ สรุปแล้วให้วางจานดักหมัดในห้องที่ปิดประตูและกันคนกับสัตว์เลี้ยงออกไป และเปิดโคมไฟทิ้งไว้ได้ ไม่รู้ทำไม หมัดชอบไฟสีเขียวเหลืองเป็นพิเศษ เพราะงั้นถ้าอยากให้โคมไฟยิ่งล่อหมัด ก็ให้ใช้หลอดไฟสีเขียวเหลือง หรือหาฟิลเตอร์ (แผ่นกรองแสง) สีเขียวเหลืองมาติดซะเลย  คุณหาซื้อหลอดไฟสีๆ ได้ตามห้างและร้านขายอุปกรณ์ก่อสร้างและเครื่องใช้ในบ้านทั่วไป ฟิลเตอร์กับเจลหาซื้อได้ตามร้านกล้องและอุปกรณ์ศิลปะทั่วไป ใช้ tea light (เทียนถ้วยตามสปา) เพิ่มแสงสว่างและความอบอุ่น จะได้ยิ่งดึงดูดหมัด ให้วางเทียนถ้วยหรือเทียนหอม (votive candle) กลางจานดักหมัด ก่อนนอนก็จุดทิ้งไว้ซะ หมัดจะหลงแสงไฟจนตกไปจมน้ำตาย  วางจานห่างจากผนัง ผ้าม่าน และอื่นๆ ที่ติดไฟง่าย วิธีนี้ต้องระวังมากๆ และหาถังดับเพลิงหรืออุปกรณ์อื่นๆ ป้องกันไว้เผื่อไฟลาม ปิดประตูห้องให้สนิท ทั้งคนและสัตว์เลี้ยงจะได้ไม่เข้ามาตอนวางกับดักไว้ หมัดชอบคาร์บอนไดออกไซด์ เพราะเป็นวิธีใช้หาคนหรือสัตว์ให้เกาะต่อไป ต้นไม้จะปล่อยคาร์บอนไดออกไซด์ตอนกลางคืน ถ้าวางกระถางไว้แถวกับดัก จะช่วยดึงดูดหมัดได้ดียิ่งขึ้น ดักแด้หมัดที่ขยับเขยื้อนไปไหนไม่ได้จะค่อนข้างไวต่อคาร์บอนไดออกไซด์ วิธีนี้เลยช่วยสกรีนหมัดก่อนจะโตทันวางไข่ ภาชนะที่เหมาะจะนำมาทำกับดักหมัดที่สุด ก็คือถาดอบคุกกี้ ฝาปิดกล่องพลาสติกเก็บของ และถาดพาย สรุปคือภาชนะที่มีพื้นที่เยอะและก้นตื้น ใช้จานก้นตื้นแล้วจะดักหมัดได้เยอะเป็นพิเศษ เพราะขอบจานหรือถาดไม่สูงจนเป็นกำแพง หมัดเลยกระโดดเข้ามาติดกับได้ง่าย ผสมน้ำยาล้างจาน 1 - 2 ช้อนโต๊ะ (15 - 30 มล.) กับน้ำ โดยใช้ช้อนหรือนิ้วคนให้เข้ากัน   หมัดจะไม่จมน้ำเปล่า เพราะตัวไม่หนักพอจะทำลายแรงตึงผิวของน้ำ น้ำยาล้างจานจะไปลดหรือทำลายแรงตึงผิวของน้ำ พอหมัดกระโดดลงไปในจาน ก็จะจมน้ำตายในที่สุด กับดักหมัดของเราดึงดูดหมัดไม่ได้ เพราะงั้นต้องเอาจานไปวางบริเวณที่พบเห็นหมัดแทน เอาผ้าปูรองไว้ก่อนแล้วค่อยวางจาน จะได้ไม่หกเลอะเทอะ ถ้าเจอหมัดหลายจุดหลายห้อง ก็ให้เตรียมไว้หลายจาน จุดที่มักพบหมัดเพ่นพ่านก็คือ   บนพรม แถวที่นอนสัตว์เลี้ยง แถวประตู หน้าต่าง และอาหาร รอบๆ หมอนและเฟอร์นิเจอร์ รอบๆ ชามน้ำชามอาหาร แถวๆ ผ้าม่าน หมัดจะออกมาร่าเริง 1 - 2 ชั่วโมงก่อนตะวันตกดิน แล้วอยู่ยาวไปตลอดคืน เพราะงั้นต้องดักจับข้ามคืน วางจานดักหมัดที่ไหนให้ทิ้งไว้เงียบๆ แบบนั้น ปิดประตูกันเด็กและสัตว์เลี้ยงเข้าได้ยิ่งดี พอเช้ามาก็ให้เช็คซากหมัดในจาน ถ้าเจอ ก็ให้เททิ้งแล้วล้างจานให้สะอาด จากนั้นเติมน้ำสะอาด ผสมน้ำยาล้างจาน แล้วเอาจานไปวางบนผ้าปู ดักหมัดไว้ที่เดิมข้ามคืน  ทำซ้ำทุกคืนจนหมัดหายสาปสูญ ก็หมาแมวไงจะใครอีก ที่ชักศึกเข้าบ้าน เพราะงั้นต้องหมั่นอาบน้ำดูแลขน จะได้แก้ปัญหาหมัดบุกบ้านที่ต้นเหตุ วิธีอาบน้ำดูแลขนที่แนะนำคือ   สางขนด้วยหวีซี่ถี่สำหรับดักจับหมัด เน้นหนักแถวคอและหางเป็นพิเศษ สางขนสลับกับจุ่มแล้วแกว่งหวีในน้ำผสมน้ำยาล้างจาน เพื่อให้แน่ใจว่าหมัดซี้แหงแก๋ สางขนเสร็จก็ใช้สายยางหรือฝักบัวราดตัวสัตว์เลี้ยง หรือพาลงอ่าง ขยี้แชมพูขจัดหมัดให้ขึ้นฟองทั่วตัว ทิ้งให้แชมพูซึม 2 - 3 นาที ล้างน้ำให้สะอาดหมดจด ถ้าอากาศไม่หนาวมาก ก็ทำซ้ำได้เรื่อยๆ ทั้งหมัด ไข่หมัด ตัวอ่อน และดักแด้ สามารถซุกซ่อนอยู่ได้ทุกซอกทุกมุมของบ้านคุณ เพราะงั้นต้องยับยั้งและป้องกันโดยหมั่นดูดฝุ่น 3 - 4 ครั้งต่ออาทิตย์ เลือกเครื่องดูดฝุ่นแรงๆ ที่เก็บหมดทั้งหมัดและไข่หมัด โดยเฉพาะที่มีหัวเสียบเล็กๆ ใช้ดูดเก็บงานในจุดที่เข้าถึงยาก  ดูดฝุ่นทั้งพื้นห้อง พรม ตู้เก็บจานชาม กรอบหน้าต่าง แล้วเน้นหนักบริเวณที่หมาแมวชอบไปขลุกอยู่ ถ้าเครื่องดูดฝุ่นมีถุงเก็บฝุ่น ให้ทิ้งไปเลย โดยมัดปากก่อน แล้วซ้อนถุงพลาสติกอีกที จากนั้นเอาไปทิ้งนอกบ้านเลย หมัดกับไข่หมัดไม่เหลือรอดมาแน่ถ้าถูกจับซักและอบในเครื่องด้วยความร้อนสูง เพราะงั้นให้โกยทุกอย่างที่คิดออก จับใส่เครื่องซักผ้า ส่วนอะไรที่เข้าเครื่องไม่ได้ก็ซักมือซะเลย เลือกใช้อุณหภูมิสูงสุดที่ตั้งได้ ทั้งตอนซักและอบ ข้าวของเครื่องใช้ที่ห้ามลืมซักก็คือ   ผ้าห่ม ผ้าปูที่นอน ปลอกหมอน หมอน รองเท้า เสื้อผ้า ของเล่นของสัตว์เลี้ยง ชามน้ำชามอาหาร ผ้าขนหนู/ผ้าเช็ดตัว ถ้ากำจัดไม่หมด เหลือหมัดและไข่หมัด หมัดก็อาจอยู่และแพร่พันธุ์ได้นานหลายเดือน แบบนี้ต้องเล่นแรง เปลี่ยนมาใช้ยาฆ่าแมลงที่มีสาร pyrethrin และมีสารยับยั้งการเติบโตของแมลง (insect growth regulator) เช่น Ultracide และ Onslaught โดยใช้ทั้งในบ้านและนอกบ้านเลย   ก่อนใช้งานต้องอพยพทั้งคนและสัตว์เลี้ยงออกนอกบ้าน จากนั้นสวมถุงมือ ใส่เสื้อแขนยาว รวมถึงแว่นและหน้ากากป้องกัน ยาฆ่าแมลงมีทั้งแบบผงสำหรับโรย และแบบกระป๋องปล่อยละอองลอยไปตามพื้น ผนัง เฟอร์นิเจอร์ และพื้นผิวต่างๆ ในบ้าน ทิ้งไว้สักพักจนปลอดภัยค่อยกลับเข้าบ้าน และดูดฝุ่นให้สะอาดหลังผ่านไป 48 ชั่วโมง นอกบ้านให้โรยผงยาให้ทั่วหรือฉีดสเปรย์ตามสนามหญ้าและสุมทุมพุ่มไม้ต่างๆ โดยเฉพาะบริเวณที่หญ้าขึ้นสูง หรือต้นไม้มืดทึบเป็นพิเศษ รวมถึงตามหน้าต่างและประตู
ใช้โคมไฟล่อหมัด. ใส่ฟิลเตอร์สีเขียวเหลือง. วางเทียนไว้กลางจาน. วางกระถางต้นไม้ข้างจานดักหมัด. เทน้ำใส่จานหรือถาด สำคัญว่าต้องใบใหญ่และก้นตื้น. เติมน้ำยาล้างจาน. วางจานบริเวณที่หมัดบุก. ทิ้งกับดักไว้ข้ามคืน. ทุกเช้าให้เปลี่ยนน้ำยาในชาม. อาบน้ำและสางขนสัตว์เลี้ยง. ดูดฝุ่นบ่อยๆ. ซักเครื่องนอน ผ้าม่าน เสื้อผ้า และพรม. บางทีก็ต้องใช้ยาฆ่าแมลง.
https://www.wikihow.com/Make-a-Flea-Trap https://www.wikihow.com/Make-a-Flea-Trap https://www.wikihow.com/Make-a-Flea-Trap
Attracting Fleas to the Trap Making a Dish Soap Trap Keeping Your House Flea-Free